Diari Oficial de la Generalitat Valenciana


Sumari del DOGV 5178, del 17-01-2006 (2005/14964)

ACORD de 16 de novembre de 2005, de la Comissió Territorial d'Urbanisme de Castelló, relatiu a la modificació núm. 18 del Pla general de Segorbe.
-------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14488


Data del document
:   16-11-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Segorbe
    * pla d'urbanisme

ACORD de 16 de novembre de 2005, de la Comissió Territorial d'Urbanisme de Castelló, relatiu a la modificació núm. 18 del Pla general de Segorbe. [2005/14097]  
Vist l'expedient relatiu a la modificació núm. 18 del Pla general de Segorbe, i de conformitat amb els següents:  
Antecedents  
Primer. El ple de l'Ajuntament de Segorbe de data 4 d'agost de 2004 va acordar exposar al públic el projecte de modificació núm. 18 del seu Pla general, i va formalitzar l'exposició al públic per mitjà de la inserció d'edictes publicats en el diari El Mundo de Castelló de data 17 d'agost de 2004, en el Diari Oficial de la Generalitat Valenciana núm. 4833 de 2 de setembre de 2004, i en el BOP núm. 103 de 26 d'agost de 2004. Transcorregut el període d'informació al públic, durant el qual es van formular 6 al·legacions, que el ple de l'Ajuntament va resoldre, es va aprovar provisionalment la documentació en sessió realitzada el 8 de març de 2005.  
Segon. El projecte consta de memòria informativa i justificativa, plànols d'informació i plànols d'ordenació que expressen els canvis proposats, aquest document no té els preceptius plànols relatius a la mateixa numeració que els del vigent Pla general de Segorbe, i als que afecten els canvis proposats, i en aquests han de quedar introduïts aquests canvis.  
Tercer. L'objecte del projecte és, segons assenyala la memòria, per un costat delimitar la unitat d'execució denominada UE núm. 15, que exclou les àrees que ja estan consolidades, i estendre-la a la totalitat de l'amplària de vials que, en cas contrari, no quedarien completament urbanitzats.   
D'altra banda, es practica un nou vial que parteix una illa d'excessives dimensions i profunditat. Les característiques de l'antiga i de la nova unitat després dels canvis és la següent:  
 Antiga UE-15 Nova UE-15  
Vials 12.995,33 m² 13.882,84 m²  
Zones verdes 1.262,86 m² 1.262,86 m²  
Parcel·les edificables 27.152,29 m² 23.416,56 m²  
Superfície total UE 15 41.410,48 m² 38.562,26 m²  
La modificació no planteja canvis en la part normativa ni en les edificabilitats previstes.  
Fonaments de dret  
Primer. La tramitació ha sigut correcta, de conformitat amb el que estableixen els articles 55.1, 38 i concordants de la Llei 6/1994, de 15 de novembre, reguladora de l'activitat urbanística (en endavant LRAU).  
Segon. La documentació està completa, a l'efecte del que disposa l'article 27 de la LRAU, encara que s'aprecia la falta de plànols d'ordenació relatius als del planejament vigent, i han d'aportar-se tots aquells que, com a conseqüència de l'obertura del nou vial i de la redelimitació de la unitat, s'hagen de modificar.  
Tercer. La modificació que s'examina planteja un doble objectiu. Respecte als canvis que s'introdueixen en el document, relatius a la redelimitació d'una unitat d'execució ja existent en el Pla general, no cal fer cap objecció, en compliment del que ha assenyalat l'article 33.6 de la LRAU, i 115 del Decret 201/1998, de 15 de desembre, del Govern Valencià, pel qual s'aprova el Reglament de planejament de la Comunitat Valenciana (en endavant RPCV), i és perfectament possible l'exclusió d'aquells terrenys ja consolidats que ja compten amb els serveis urbanístics i per alguna raó convinga excloure'ls del règim de les actuacions integrades. Així, la decisió concreta dels límits de les unitats d'execució previstes són, sempre que es complisca amb les disposicions legals aplicables, aspectes de competència purament local en els quals, segons es desprén de la documentació aportada, es cobreixen els objectius imprescindibles assenyalats en la LRAU i el RPCV.   
D'altra banda, es proposen canvis en l'ordenació detallada de manera que es planteja un nou vial que introdueix unes noves alineacions respecte a les inicialment previstes. Així les coses, la modificació proposada introdueix l'alteració d'aspectes de l'ordenació detallada prèviament fixada pel planejament general, i es justifica en criteris de racionalitat i d'oportunitat amb vista a facilitar un millor desenvolupament de l'àmbit ordenat.   
En aquest sentit, cal assenyalar que, tal com reiteradament ha establit la jurisprudència, la determinació concreta de l'ordenació i la distribució concreta dels sòls de destinació dotacional en terrenys inclosos en el sòl urbà que no afecten interessos supralocals i que, obeïxen a l'interés públic, es justifiquen en criteris de racionalitat, s'emmarquen clarament dins de la discrecionalitat del planejament urbanístic, gaudint en aquests casos l'administració local d'àmplia llibertat per a triar, entre les alternatives possibles, la forma en què el territori ha de quedar ordenat, des de la representació que li confereix la seua legitimació democràtica.  
La LRAU recull clarament aquesta línia jurisprudencial. En aquest sentit, l'aspecte de l'ordenació detallada del sòl urbà que es planteja modificar, no incideix en l'exercici autonòmic de cap de les comeses enumerades en l'article 40.1 de la LRAU (excepte en el que es refereix al control de legalitat), sinó que es tracta d'un assumpte d'exclusiu interés públic local, en el qual, conforme l'article 40.2 de l'esmentada llei, li està vedat a la resolució autonòmica d'aprovació qüestionar la interpretació formulada pel municipi, per la qual cosa cal únicament observar un mer control de legalitat.  
Quart. Els canvis que es pretenen dur a terme no comporten un increment d'aprofitament, per la qual cosa es dóna compliment al que han assenyalat els articles 55.3 de la LRAU i 17 de l'annex al RPCV.   
Cinqué. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39, per remissió de l'article 55.1 de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat pel Decret 201/2003, de 3 d'octubre, del Consell de la Generalitat.  
Per raó de tot el que antecedeix, la Comissió Territorial d'Urbanisme de Castelló acorda:  
Aprovar definitivament la modificació puntual núm. 18 del Pla general de Segorbe.  
Contra aquest acord, que no posa fi a la via administrativa pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.  
Castelló, 16 de novembre de 2005.. El secretari de la Comissió Territorial d'Urbanisme: Fernando Renau Faubell.Ç